OpenLLM-France/wikimedia huggingface dataset:
# Moviment Coral Català

El Moviment Coral Català és la confederació que des del 1995 agrupa diverses federacions corals de Catalunya, (Corals Joves de Catalunya, Federació Catalana de Pueri Cantores, Federació de Cors de Clavé, Secretariat de Corals Infantils de Catalunya i Agrupació Coral de les Comarques Gironines). Representa més de set-centes entitats corals i uns trenta mil cantaires disseminats per tot el territori català.
L'associació rau en una tradició que té les seves arrels a la segona meitat del segle xix, quan el cant coral va esdevenir un dels factors identitaris de la cultura catalana d'ençà de la seva creació de part de Josep Anselm Clavé i Camps. La creació el 1891 de l'Orfeó Català generà un moviment associatiu fonamental en la vida cultural del país gràcies a la creació de la Germanor dels Orfeons de Catalunya (1917). «La voluntat d'unificar tot el moviment amb la incorporació no només dels cors que provenen de l'antiga Germanor de Cors de Catalunya sinó també de les federacions claverianes va donar lloc a la creació del Moviment Coral Català.» L'antecedent d'aquest moviment va ser l'Aplec Catalunya Canta (1992). El primer acte del Moviment fou un homenatge al difunt Oriol Martorell i Codina.
En l'actualitat el MCC coordina l'activitat de totes les federacions i garanteix la representativitat de Catalunya en organismes internacionals. Des del 2019, n'és presidenta Mercè Cano.
Després de l'organització del XV Festival Europa Cantat a Barcelona el 2003 va impulsar la creació de l'Oficina pel Cant Coral de la Mediterrània que és alhora una de les oficines regionals de l'European Choral Associaton - Europa Cantat. Actualment aquesta iniciativa és una realitat dinàmica i creixent. Des de l'any 2010 organitza anualment una conferència sobre «Cant Coral i Inclusió» dedicada en cada ocasió a un col·lectiu en risc d'exclusió social.
El Moviment Coral Català és membre d'Europa Cantat, International Federation for Choral Singing, Focir, CCM i European Music Council.

## Referències

* ↑ «Moviment Coral Català». Gran Enciclopèdia Catalana. Barcelona: Grup Enciclopèdia Catalana.
* ↑ Aviñoa Pérez, Xosé «El cant coral als segles xix i xx» (.pdf). Catalan Historical Review, 2009, pàg. 203 & 211 [Consulta: 25 novembre 2014].
* ↑ «“Els catalans estem molt acostumats a associar-nos per fer activitats culturals”». Arxivat de l'original el 2020-06-12. [Consulta: 12 juny 2020].
* ↑ «Moviment Coral Català MCC». Acord ciutadà per a una Barcelona inclusiva. Barcelona: Ajuntament de Barcelona, s.d.. [Consulta: 25 novembre 2014].

## Bibliografia complementària

* Vila i Casañas, Josep (red.). Antologia coral catalana [Música impresa]. Barcelona: Moviment Coral Català, 2003, p. 151.
# Cornish

«Cornish» té aquests significats:
* Cornish (Maine)
* Cornish (Nova Hampshire)
* Cornish (Oklahoma)
* Cornish (Utah)
# Museu Nacional de Belles Arts del Quebec

El Museu nacional de belles arts de Québec és un museu localitzat a la ciutat de Quebec, Quebec, Canadà. El museu reuneix al voltant de 25.000 obres essencialment produïdes al Quebec, per diversos artistes, alguns dels quals daten del segle xviii. També compta amb una biblioteca des de 1987. Està situat als Plans d'Abraham, al Parc dels Camps de Batalla.
Fundat en 1933, el museu va ser conegut com el Museu de la província de Québec, després el Musée du Québec a partir de 1961, abans de ser rebatejat en 2002 per la seva denominació actual, pel govern de Bernard Landry. Es compon de tres pavellons, cadascun en un edifici diferent. Un d'ells és l'antiga presó de la ciutat de Quebec, que data del segle xix, i l'interior és un testimoni de l'època de la vida carcerària viscuda. Des de 1995, el museu compta amb el suport financer d'una fundació anomenada La Fondation du Musée.
El museu està afiliat al Museu virtual del Canadà.
| Escultura de Charles Daudelin. | Escultura de Jean-Pierre Morin. | Gustave Caillebotte. | Charles Tupper. |

## Referències

* ↑ «Musée du Québec» (en anglès). thecanadianencyclopedia.com. Arxivat de l'original el 4 de febrer de 2013. [Consulta: 31 gener 2013].
* ↑ «Història del Museu de Belles Arts del Quebec».
# Pierre Boulle

Pierre François Marie Louis Boulle (Avignon, 21 de febrer, de 1912 - París, 30 de gener de 1994) va ser un escriptor francès, les seves obres més conegudes i que ambdues van ser portades al cinema van ser El pont sobre el riu Kwai (1952) i El planeta dels simis (1963)

## Biografia

El seu nom complet era Pierre-François-Marie-Louis Boulle'. Era enginyer i de 1936 a 1939 treballà com a tècnic en una plantació d'arbres de cautxú a Malàisia. Durant la Segona Guerra Mundial, Boulle es va allistar a l'exèrcit de la Indoxina francesa. Quan els alemanys van ocupar França, entrà en la resistència antinazi dins el moviment de la França Lliure a Singapur.
Va actuar com a agent secret fent servir una falsa identitat de ciutadà anglès sota el nom de Peter John Rule i va ajudar al moviment de la resistència francesa a la Xina, Birmània i la Indoxina francesa. El 1943, va ser capturat pels partidaris de la França de Vichy en el riu Mekong i com a conseqüència va ser condemnat a treballs forçats a perpetuïtat. Acabada la guerra va ser nomenat chevalier de la Légion d'Honneur i condecorat amb la Croix de Guerre i la Médaille de la Résistance. Ell mateix va descriure aquestes experiències en l'obra autobiogràfica El meu propi riu Kwai(1967).
Poc després de la Guerra, Boulle es traslladà a París i començà a escriure. El 1952 publicà El pont sobre el riu Kwai, que esdevingué un bestseller mundial, guanyant el Premi Sainte-Beuve. El llibre es basava en les experiències reals de Boulle durant la Guerra, essent considerat com una obra semi realista.

## Cinema

El 1957, David Lean transformà en pel·lícula El pont sobre el riu Kwai, que guanyà diversos Oscars, incloent el de millor pel·lícula i el de millor actor (Alec Guinness). El mateix Boulle guanyà el premi del millor guió adaptat malgrat que no era ell l'autor del guió. El motiu d'això era que els autèntics guionistes, Carl Foreman i Michael Wilson, eren considerats sospitosos de simpatitzar amb el comunisme (en l'època de la caça de bruixes). L'Acadèmia de Cinema va finalment afegir els seus noms als Òscars l'any 1984.
El 1968, d'una altra obra de Boulle, El planeta dels simis, un clàssic de la ciència-ficció (o més correctament ficció científica), se'n va fer una pel·lícula per Franklin J. Schaffner, guanyant un Oscar i amb quatre seqüeles. El 2001, Tim Burton en feu una versió que no va tenir tant d'èxit.

## Obra

* Le fou du quartier
* William Conrad (1950)
* Le Sacrilège malais (1951)
* Le Pont de la rivière Kwaï (1952) - Prix Sainte-Beuve 1952
* La Face (1953)
* Le Bourreau (1954)
* L'Épreuve des hommes blancs (1955)
* Les Voies du salut (1958)
* Un métier de seigneur (1960)
* La Planète des singes (1963); en català El planeta dels simis
* Le Jardin de Kanashima (1964)
* Le Photographe (1967)
* Les Jeux de l'esprit (1971)
* Les Oreilles de jungle (972)
* Les Vertus de l'enfer (1974)
* Le Bon léviatan (1977)
* Les Coulisses du ciel (1979)
* L'Énergie du désespoir (1981)
* Miroitements (1982)
* La Baleine des Malouines (1983)
* Pour l'amour de l'art (1985)
* Le Professeur Mortimer (1988)
* Le Malheur des uns... (1990)
* À nous deux Satan (1992)

## Referències

* ↑ Les gens du cinéma
# Rattus pelurus

Rattus pelurus és una espècie de mamífer rosegador de la família dels múrids. És endèmica de l'illa de Peleng (Indonèsia). Es creu que el seu hàbitat natural podrien ser els boscos. Es desconeix si hi ha cap amenaça significativa per a la supervivència d'aquesta espècie, tot i que podria estar en perill per la destrucció del seu hàbitat. L'espècie és coneguda exclusivament a partir d'una sèrie tipus que data del 1938.

## Referències

* ↑ Musser, G.; Aplin, K (2003). Rattus pelurus. Llista Vermella de la UICN, Unió Internacional per a la Conservació de la Natura, 2006. Consultat el 7 octubre 2014 (en anglès).
# Moviment Comunista de Galícia

Moviment Comunista de Galícia (MCG) fou un partit polític comunista creat a Galícia el 1976 com a secció local del Moviment Comunista. Els seus caps eren Xesús Manuel Vega Buxán i Maria dol Carmo Santos Castroviejo. Participà en la constitució de la Consello de Forzas Políticas Galegas (CFPG). Es presentà en coalició amb la LCR a les eleccions al Parlament de Galícia de 1981. A les eleccions municipals gallegues de 1987 i 1991 va obtenir 317 vots i un regidor a Padrón. El 1991 es va integrar en el nou grup Inzar juntament amb la LCR, que uns anys més tard s'integraria en el Bloc Nacionalista Gallec.
# Ángel Ramírez Rull

Ángel Ramírez Rull (m. 1972) va ser un policia i militar espanyol.

## Biografia

Durant el període de la Segona República va ingressar en el Cos de Seguretat i Assalt. El juliol del 1936 ostentava el rang de capità i era cap de la 5a companyia d'Assalt a Madrid. Després de l'esclat de la Guerra civil es va mantenir fidel a la República, integrant-se en l'Exèrcit Popular de la República. Va ascendir al rang de comandant d'infanteria. Al març de 1937 va ser nomenat comandant de la 110a Brigada Mixta, i al juny assumiria el comandament de la 72a Brigada Mixta, amb la qual intervindria en diverses accions en el front d'Osca. Al setembre seria nomenat comandant de la 213a Brigada Mixta, prenent part en les batalles de Terol i Segre.
Després del final de la contesa va passar a França al costat de la seva família, país on es va exiliar.

## Referències

* 1 2 Engel, 1999, p. 100.
* ↑ Ferrerons i Gascó, 1991, p. 17.
* ↑ Engel, 1999, p. 72.
* ↑ Bermúdez, 1992, p. 149.

## Bibliografia

* Bermúdez, Antonio. República y guerra civil: Manzanares (1931-1939). Diputación de Ciudad Real, 1992.
* Engel, Carlos. Historia de las Brigadas Mixtas del Ejército Popular de la República. Madrid: Almena, 1999. ISBN 84-922644-7-0.
* Ferrerons, Ramón. Huesca, la bolsa de Bielsa. Fotografías 1938. Diputación de Huesca, 1991.
# Édgar Benítez

Édgar Milciades Benítez Santander (8 de novembre del 1987), amb el sobrenom de Pájaro (ocell), és un davanter paraguaià. També té la ciutadania mexicana.
Començà a destacar al Sol de América. Marxà al C.F. Pachuca de la Primera Divisió Mexicana. També ha representat la seva selecció al Mundial de 2010, i a la Copa Amèrica 2015.

## Referències

* ↑ Stats from Paraguayan 1st division futbolalogrande.com
* ↑ El Tuzo se alzó en un partido vibrante frente al Atlas
* ↑ Benítez conmigo Arxivat 2008-10-18 a Wayback Machine. (castellà)
* ↑ «Paraguay's World Cup squad 2010». planetworldcup.com. [Consulta: 16 desembre 2017].
* ↑ «Paraguay 1-0 Jamaica». BBC, 15-06-2015.

## Enllaços externs

* Perfil a BDFA (castellà)
# Ànec bru

L'ànec bru (Anas fulvigula) és una espècie d'ocell de la família dels anàtids (Anatidae) que habita aiguamolls, zones costaneres i estanys des de Texas i sud de Louisiana, cap al sud, fins a Tamaulipas, també a Florida, sud-est de Colorado, oest de Kansas i Oklahoma.
# Ángel Castellanos Céspedes

Ángel Castellanos Céspedes, conegut futbolísticament com a Castellanos (Miguelturra, Ciudad Real, 15 de novembre de 1952 - València, 2 de gener de 2024), fou un futbolista castellanomanxec que durant la seua carrera professional va patir variacions en el seu joc, ja que els seus inicis va actuar d'interior, posteriorment ho va fer de central per a acabar com migcampista defensiu, arribant a ser internacional per Espanya.
Es caracteritzava per tindre fama de ser un jugador lent, limitat tècnicament i dur, però que per a la majoria dels seus entrenadors va ser titular indiscutible.

## Trajectòria

Castellanos debuta en la temporada 1971-1972 en Primera divisió amb el CE Sabadell en la jornada 28, el 2 d'abril de 1972, entrant com substitut en un CE Sabadell - Sevilla FC. Juga només dos partits més en la mateixa temporada i sempre entrant com a substitut.
A la campanya següent fitxa pel Granada CF, primer jugant com interior titular, per a posteriorment fer-lo de central cada vegada menys fix en l'onze titular.
Ladislao Kubala seleccionador espanyol el convoca per a la selecció espanyola, fent-lo debutar el 21 de setembre de 1974 en un Dinamarca-Espanya amb resultat d'1 a 2 jugat a Copenhaguen. Només acudiria a la convocatòria de la selecció dues vegades més en el mateix any.
En la temporada 1976-1977 fitxa pel València CF, junt amb ell, un València CF que vol renovar-se, arriben, Mario Kempes, procedent del Rosario Central de l'Argentina, Carlos Diarte (del Reial Saragossa), Botubot (del Cadis), Ricardo Arias (del CE Mestalla), Miguel Ángel Adorno i Carlos Pereira (recuperats del Deportivo Alavés), Juan Carlos (de l'Hèrcules) i Pepe Carrete (del Reial Oviedo).
En el València CF va començar a jugar de defensa, però després de diversos partits irregulars es va descobrir que era millor migcampista defensiu, lloc, que va ser seu en l'onze inicial durant nou temporades.
En l'equip merengot va aconseguir inaugurar el seu palmarès esportiu, destacant la consecució de la Copa del Rei de 1979 guanyada al Reial Madrid en l'estadi Vicente Calderón per 0-2 amb dos gols de Mario Kempes, la Recopa d'Europa de 1980, jugant de titular en la final disputada en l'estadi de Heysel (Brussel·les) i que va marcar un penal decisiu en els agònics llançaments de penals de desempat.
La temporada següent es va proclamar campió de la Supercopa d'Europa jugant en els dos partits de disputats, el 25 d'octubre de 1980 en l'estadi City Ground (Nottingham) i el 17 de desembre de 1980 a Mestalla.
Va rebre la baixa amb el descens de la temporada 1985-1986, ja que els problemes econòmics de l'entitat van provocar el canvi de rumb esportiu del València CF que es va basar en una nova fornada de joves jugadors i es va retirar del futbol professional.

## Palmarès

* 1 Copa del Rei: 1979.
* 1 Recopa d'Europa: 1980.
* 1 Supercopa d'Europa: 1980.

## Referències

* 1 2 Chilet, Vicent. «Fallece Ángel Castellanos, referencia indiscutible del Valencia de los años 70 y 80», 02-01-2024. [Consulta: 2 gener 2024].

## Enllaços externs

* Castellanos a www.lfp.es
# Pierre Borel

Pierre Borel (llatí: Petrus Borellius; c.1620–1671) va ser un savi francès: químic (i reputat alquimista), metge i botànic.
Borel va néixer a Castres. Es va doctorar en medicina a la Universitat de Montpeller el 1640. El 1654 va esdevenir metge del rei de França, Lluís XIV.
In 1663 he married Esther de Bonnafous. In 1674 he became a member of the Académie française. He died in Paris.
Es va ocupar d'una gamma eclèctica de temes: òptica, història antiga, filologia i bibliografia. Els seus biògrafs han tendit a lamentar la seva propagació per tantes àrees.
En El cas de Charles Dexter Ward, HP Lovecraft representa (mal) Borellus (sic) com un potent nigromant. De fet, la novel·la s'obre amb una cita de Borellus.

## Obres

* Les antiquités de Castres, 1649
* Bibliotheca chimica, 1654
* Trésor de recherches et d'antiquités gauloises et françaises, 1655
* Historiarium et observationum medico-physicarum centuria IV, 1653, 1656
* De vero telescopii inventore, 1655.
* Vitae Renati Cartesii, summi philosophi compendium, 1656.
* Discours nouveau prouvant la pluralité des mondes : que les astres sont des terres habitées et la terre une estoile, qu'elle est hors du centre du monde dans le troisiesme ciel et se tourne devant le soleil qui est fixe, et autres choses très curieuses, ... [s.n.] Ginebra, 1657.
* Dictionnaire des termes du vieux françois ou Trésor de recherches et antiquités gauloises et françoises,..., Briasson. París, 1750
* Vitae Renati Cartesii, summi philosophi compendium. [Reprod.] / auctore Petro Borello, medico regio, Joannem Billaine (Parisiis), viduam Mathurini Dupuis (Parisiis), 1656

## Referències

* ↑ Gillispie, Charles Coulston. Dictionary of Scientific Biography. ISBN 978-0-684-10114-9.
* ↑ Joshi, S. T.. An H.P. Lovecraft Encyclopedia, 2001. ISBN 9780313315787.
* ↑ http://gallica.bnf.fr/ark:/12148/bpt6k762999.image.r=pierre+borel.f3.langFR
* ↑ http://gallica.bnf.fr/ark:/12148/bpt6k50465p.r=pierre+borel.langFR#
* ↑ http://gallica.bnf.fr/ark:/12148/bpt6k573951.r=pierre+borel.langFR#

## Bibliografia

* Marie-Rose Carré, A Man between Two Worlds: Pierre Borel and His Discours nouveau prouvant la pluralité des mondes of 1657, Isis, Vol. 65, No. 3 (Sep., 1974), pp. 322–335
* Pierre Chabbert, Pierre Borel (1620 ?-1671), Revue d’histoire des sciences 21 (1968), 303-43.

## Enllaços externs

* Didier Foucault, Pierre Borel (francès)
# Òscar Garcia

Òscar Garcia o Óscar García és el nom dels següents personatges:
* Òscar Garcia i Junyent (1973), futbolista català.
* Òscar Garcia (actor), actor català que treballà d'humorista a Crackòvia.
* Óscar García Valle (Madrid, 1972), futbolista i entrenador espanyol.
# Mound City

«Mound City» té aquests significats:
* Mound City (Dakota del Sud)
* Mound City (Illinois)
* Mound City (Kansas)
* Mound City (Missouri)
# Cornisa Cantàbrica

Es coneix com a regió Cantàbrica o cornisa Cantàbrica al vorell muntanyós septentrional de la península Ibèrica encarat al mar Cantàbric, delimitat al sud per la serralada Cantàbrica i que abasta al seu torn la major part de l'Espanya humida. De marcada influència atlàntica, aquest territori el conformen les Comunitats Autònomes d'Astúries, Cantàbria, les províncies de Biscaia i Guipúscoa del País Basc, la província de Lugo de Galícia, el nord de les províncies de Lleó, Palència i Burgos a Castella i Lleó i nord-oest de Navarra.

## Clima

El clima d'aquesta regió geogràfica és fonamentalment de tipus oceànic temperat i humit, caracteritzant-se per una major freqüència de vents de component nord. La temperatura mitjana anual de la zona és de 13 °C i la diferència entre la màxima temperatura de l'any (agost) i la mínima (gener) és de 12 °C. Això fa de la Regió Cantàbrica la zona amb amplitud tèrmica més baixa de la península Ibèrica.
La insolació és de 1.700 hores de sol anuals i la precipitació mitjana és de 1800 l / m² amb una mitjana de 150 a 200 dies de pluja a l'any.

## Galeria d'imatges

* Somiedo, Astúries.
* Platja de Berria, Cantabria.
* Sant Sebastià, Guipúscoa.
* Pics d'Europa.
# Pragma once

En els llenguatges de programació C i C++, #pragma once és una directiva de preprocessador no estàndard però àmpliament compatible, dissenyada per fer que el fitxer font actual només s'inclogui una vegada en una única compilació. Per tant, #pragma once té el mateix propòsit que incloure guàrdies, però amb diversos avantatges, com ara menys codi, evitar conflictes de noms i, de vegades, millorar la velocitat de compilació. D'altra banda, #pragma once no està necessàriament disponible a tots els compiladors i la seva implementació és complicada i pot ser que no sempre sigui fiable.

## Avantatges

L'ús de #pragma once permet al preprocessador C incloure un fitxer de capçalera quan sigui necessari i ignorar una directiva #include en cas contrari. Això té l'efecte d'alterar el comportament del mateix preprocessador C i permet als programadors expressar les dependències dels fitxers d'una manera senzilla, obviant la necessitat d'una gestió manual.
L'alternativa més comuna a #pragma once és utilitzar #define per establir una macro de protecció #include, el nom de la qual és seleccionat pel programador perquè sigui únic per a aquest fitxer. Per exemple,
Aquest enfocament garanteix mínimament que el contingut del fitxer d'inclusió no es vegi més d'una vegada. Això és més detallat, requereix una intervenció manual més gran i és propens a errors del programador, ja que no hi ha mecanismes disponibles per al compilador per prevenir l'ús accidental del mateix nom de macro en més d'un fitxer, la qual cosa donaria lloc a només un dels fitxers. estar inclòs. És poc probable que aquests errors no es detectin, però poden complicar la interpretació d'un informe d'error del compilador. Com que el mateix preprocessador és responsable de gestionar #pragma once, el programador no pot cometre errors que provoquin xocs de noms.

## Exemple
### Arxiu "child.c"

En aquest exemple, la inclusió de grandparent.h tant parent.h com child.c normalment causaria un error de compilació, perquè una estructura amb un nom donat només es pot definir una sola vegada en una compilació determinada. La directiva #pragma once serveix per evitar-ho ignorant les inclusions posteriors de grandparent.h.

## Referències

* ↑ «once» (en anglès). Microsoft Docs, 03-11-2016. [Consulta: 25 juliol 2019].
* ↑ «Games from Within: Even More Experiments with Includes» (en anglès), 25-01-2005. Arxivat de l'original el September 30, 2008. [Consulta: 19 agost 2013].
* ↑ TylerMSFT. «once pragma» (en anglès americà), 03-08-2021. [Consulta: 17 desembre 2023].
* ↑ «#pragma once vs include guards?» (en anglès). [Consulta: 17 desembre 2023].
# Muhàmmad I Adud al-Din

Muhàmmad (I) Adud-ad-Din fou atabeg salghúrida del Fars. Va succeir el seu germà Sad (II) ibn Abi-Bakr el 1260.
Com que era menor d'edat va quedar sota regència de la seva mare Terken (Torkān) Khatun, una príncesa dels atabegs de Yadz que va designar visir a Nidham-ad-Din Abu-Bakr. Els abusos d'aquest es van notar immediatament.
El jove príncep va morir després d'un regnat de dos anys i mig (20 de novembre de 1262). Terken Khatun llavors va fer designar atabeg un nebot de nom Muhàmmad ibn Salghur ibn Sad I.

## Referències

* Ephrat, Daphna. " Aḍud al-Dīn, Muḥammad b. ʿAbdallāh ". Encyclopaedia of Islam, TRES. Editada per: Gudrun Krämer, Denis Matringe, John Nawas, Everett Rowson. Brill Online, 2012. 12 de maig del 2012 <http://referenceworks.brillonline.com/entries/encyclopaedia-of-islam-3/adud-al-din-muhammad-b-abdallah-COM_22805>
# Rattus palmarum

Rattus palmarum és una espècie de mamífer rosegador de la família Muridae que viu a l'Índia. L'espècie és endèmica de les Illes Nicobar de Car Nicobar i Gran Nicobar a altures de 50 a 150 m snm (Molur et el 2005;. Musser i Carleton 2005). Es limita en l'extensió en menys de 1200 km² d'acord amb la superfície total de les dues illes. És una espècie nocturna i arborícola. Es troba en els boscos de fulla perenne tropical, zones de manglars i s'ha trobat a preferir corones de palmeres (Molur et al. 2005). Els efectes del tsunami sobre l'hàbitat podrien haver tingut algun efecte sobre l'espècie. Els assentaments humans i la pèrdua de boscos relacionats podria ser una gran amenaça per a l'espècie. No obstant això, amb un increment en el cultiu de palma a les illes podria fer la situació més favorable per a l'espècie. Fins que es realitzin més estudis sobre aquests aspectes, és difícil identificar les principals amenaces amb certesa per a aquesta espècie (S. Molur pers. Pers.)

## Referències

* ↑ Molur, S. & Nameer, P.O.. Rattus palmarum. UICN 2008. Llista Vermella d'espècies amenaçades de la UICN, edició 2008, consultada el 15-09-2014.
# Physarum

Physarum és un gènere de fongs mucilaginosos micetozous.

## Taxonomia

El gènere Physarum inclou les següents espècies:
* Physarum albescens
* Physarum album
* Physarum bivalve
* Physarum bogoriense
* Physarum cinereum
* Physarum compressum
* Physarum confertum
* Physarum conglomeratum
* Physarum crateriforme
* Physarum daamsii
* Physarum didermoides
* Physarum digitatum
* Physarum flavicomum
* Physarum florigerum
* Physarum globuliferum
* Physarum gyrosum
* Physarum hongkongense
* Physarum lakhanpalii
* Physarum lateritium
* Physarum leucophaeum
* Physarum loratum
* Physarum luteolum
* Physarum melleum
* Physarum mortonii
* Physarum mutabile
* Physarum nigripodum
* Physarum nucleatum
* Physarum nutans
* Physarum oblatum
* Physarum plicatum
* Physarum polycephalum
* Physarum psittacinum
* Physarum pulcherrimum
* Physarum pusillum
* Physarum reniforme
* Physarum rigidum
* Physarum roseum
* Physarum stellatum
* Physarum sulphureum
* Physarum superbum
* Physarum tenerum
* Physarum virescens
* Physarum viride

## Referències

* ↑ Unit Prot Taxonomy Genus Physarum